# Birštonas

### Straipsnis iš Vikipedijos, laisvosios enciklopedijos.

Birštonas
54°36′10″N, 24°1′40″E (G)
Valstybė: | Lietuva
Savivaldybė: | Birštono savivaldybė
{{{vadovoPavadinimas}}}: | {{{vadovas}}}
Gyventojų (2007): | 3 127
Plotas: | 13 km²
Gyventojų tankumas: | 241/km²

Vietovardžio kirčiavimas (1 kirčiuotė)
Vardininkas: | Bìrštonas
Kilmininkas: | Bìrštono
Naudininkas: | Bìrštonui
Galininkas: | Bìrštoną
Įnagininkas: | Bìrštonu
Vietininkas: | Bìrštone

Birštonas – kurortinis miestas Lietuvos pietuose prie Nemuno, Birštono savivaldybėje, yra šios savivaldybės, taip pat ir parapijos centras. Miestas 39 km į pietus nuo Kauno ir 7 km į pietryčius nuo Prienų. Kurortas išsidėstęs dešiniajame Nemuno krante, upei apsukus kilpą.

Tai balneologinis ir purvo terapijos kurortas, išgaunami mineraliai vandenys. Mieste stovi Šv. Antano Paduviečio bažnyčia (pastatyta 1909 metais), stūkso Vytauto kalnas (85 m), Dainų kalnelis, krašto muziejus, dvi sanatorijos. Mieste yra Nemuno kilpų regioninio parko direkcija, švenčiama miesto šventė. Į Prienus veda asfaltuotas pėsčiųjų ir dviratininkų kelias (10 km).

Į pietus ir pietvakarius nuo Birštono miesto yra Birštono vienkiemis.

## [taisyti] Istorija

Pagal archeologų radinius žinoma, kad gyvenvietės šioje vietoje buvo mezolito ir bronzos amžiuose. Pirmą kartą paminėtas Vyganto (Vygando) Marburgiečio kronikoje 1382 (ar 1387) metais, tuo metu Birštono pilis priklausė gynybinei Panemunės pilių sistemai. Nuo XIV-XV a. kunigaikščių medžioklės dvaras, šalia dvaro išaugęs miestelis 1518 metais jau vadinamas miestu, nuo 1529 m. – LDK neprivilegijuotų miestų sąraše, nuo 1539 m. gavo teisę rengti savaitinius turgus (suteiktos miesto teisės). XVII a. pradžioje pastatyta bažnyčia, bet augant Prienams miestelis pradėjo nykti. Nuo 1846 metų pradėti tirti druskingi šaltiniai, nuo 1855 metų pradėtos statyti gydyklos bei namai besigydantiems. Per Pirmąjį pasaulinį karą miestas smarkiai nuniokotas, XX a. 3-4 dešimtmečiais Raudonojo kryžiaus atgaivintas, pastatyta sanatorijų, įrengtos purvo vonios.

1946 m. Birštonui suteiktos miesto teisės. 1995 m. rugpjūčio 21 d. Prezidento dekretu patvirtintas miesto herbas.

### [taisyti] Pavadinimo kilmė

Birštono vardo kilmė nėra aiški. Yra dvi pagrindinės teorijos:

- 1) Birštonas – priesagos -onas vedinys nuo žodžio biržtva („beržynas“). Raidė ž palaipsniui suduslėjo į š;
- 2) labiau tikėtina teorija, kad pavadinimas kilo nuo pavardės Birštonas. Nors ši pavardė nėra dažna, bet paplitusi daugiausia Suvalkijoje (apie Marijampolę, Liudvinavą, Vilkaviškį). Nors Lietuvoje ir negausu vietovardžių, kurie remiasi pavardės vienaskaita, tačiau tokių pasitaiko (Kavarskas, Musteika, Sudargas).

## [taisyti] Architektūra ir kultūra

Miestas XVI a. performuotas pagal Valakų reformos metu naudotą stačiakampį planą, XVIII a. pradžioje per Šiaurės karą šią formą prarado. Čia yra Šv. Antano Paduviečio bažnyčia, paštas, kultūros namai, poliklinika, ambulatorija, vidurinė ir meno mokyklos, dvi sanatorijos („Tulpė“ ir „Versmė“). Pietinėje miesto dalyje, prie Nemuno, yra Vytauto parkas su Vytauto kalnu (85 m aukščio).

## [taisyti] Nuorodos

| Vikiteka: Birštonas – Iliustracijos, vaizdo ir garso įrašai, susiję su straipsniu

- Birštono turizmo informacijos centras
- Travel.lt (lietuvių, anglų ir rusų k.)
- Trumpai apie Birštoną
- Fotogalerija

LIETUVOS MIESTAI
Apskričių centrai
ALYTUS – KAUNAS – KLAIPĖDA – MARIJAMPOLĖ – PANEVĖŽYS – ŠIAULIAI – TAURAGĖ – TELŠIAI – UTENA – VILNIUS
Savivaldybių centrai
Anykščiai – Birštonas – Biržai – Druskininkai – Elektrėnai – Gargždai – Ignalina – Jonava – Joniškis – Jurbarkas – Kaišiadorys – Kalvarija – Kazlų Rūda – Kėdainiai – Kelmė – Kretinga – Kupiškis – Lazdijai – Mažeikiai – Molėtai – Naujoji Akmenė – Neringa – Pagėgiai – Pakruojis – Palanga – Pasvalys – Plungė – Prienai – Radviliškis – Raseiniai – Rietavas – Rokiškis – Skuodas – Šakiai – Šalčininkai – Šilalė – Šilutė – Širvintos – Švenčionys – Trakai – Ukmergė – Varėna – Vilkaviškis – Visaginas – Zarasai
Kiti miestai
Akmenė – Ariogala – Baltoji Vokė – Daugai – Dūkštas – Dusetos – Eišiškės – Ežerėlis – Garliava – Gelgaudiškis – Grigiškės – Jieznas – Joniškėlis – Kavarskas – Kybartai – Kudirkos Naumiestis – Kuršėnai – Lentvaris – Linkuva – Nemenčinė – Obeliai – Pabradė – Pandėlys – Panemunė – Priekulė – Ramygala – Rūdiškės – Salantai – Seda – Simnas – Skaudvilė – Smalininkai – Subačius – Šeduva – Švenčionėliai – Tytuvėnai – Troškūnai – Užventis – Vabalninkas – Varniai – Veisiejai – Venta – Viekšniai – Vievis – Vilkija – Virbalis – Žagarė – Žiežmariai

Rodomas puslapis "http://lt.wikipedia.org../../../b/i/r/Bir%C5%A1tonas.html"

Kategorijos: Lietuvos miestai | Birštono savivaldybės gyvenvietės | Lietuvos herbinės gyvenvietės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Žemaitėška
- Deutsch
- Ελληνικά
- English
- Esperanto
- Lumbaart
- Nederlands
- Polski
- Piemontèis
- Русский